Държавен вестник, бр. 84, 2013 г., стр. 27

БРОЙ  84	
Д Ъ Р Ж А В Е Н  В Е С Т Н И К 	
СТР.  27  
3. Създава се ал. 9:
„(9) В срок до 20 работни дни ИАРА из­
вършва преглед на представените докумен­
ти по ал. 8 и писмено уведомява МИРГ за 
констатациите си; при открито нарушение 
на нормативните изисквания по провеждане 
и възлагане на обществена поръчка ИАРА 
има право да наложи финансови корекции 
на МИРГ.“ 
4. Досегашната ал. 8 става ал. 10 и се 
изменя така:
„(10) Местната инициативна рибарска група 
представя в ИАРА и ДФЗ – РА до 10-о число 
на месеца, следващ изминалото тримесечие, 
отчет за извършените разходи по образец, при­
дружен с оригинали на разходооправдателни 
документи, потвърждаващи извършването им 
за ДФЗ – РА и заверени копия на същите за 
ИАРА. В срок до 2 месеца от представяне на 
документите ДФЗ – РА извършва проверка за 
съответствие на представените документи с 
одобрения от ИАРА годишен бюджет на МИРГ. 
В случай на установяване на недопустими 
разходи с уведомителното писмо ДФЗ – РА из­
исква от МИРГ представяне на допълнителни 
документи, доказващи и/или обосноваващи 
съответните разходи. При липса/непредставя­
не на такива документи ДФЗ – РА определя 
разходите като неодобрени. Резултатите от 
извършената проверка се изпращат в ИАРА. 
ИАРА съхранява предоставената документа­
ция от ДФЗ – РА и МИРГ в архив.“
5. Създава се ал. 11:
„(11) В срок до 10 работни дни от получа­
ване на отчета с резултатите от извършените 
проверки на отчетите на МИРГ за извърше­
ните разходи за тримесечието от ДФЗ – РА 
по ал. 10 ИАРА изготвя и изпраща до МИРГ 
уведомително писмо относно неодобрените 
разходи. Местната инициативна рибарска гру­
па следва да представи в срок от 10 работни 
дни в ДФЗ – РА и в ИАРА копие от банков 
документ, удостоверяващ, че сумата на не­
одобрените разходи е преведена по сметката 
на ОПРСР.“
§ 15. В чл. 50 се правят следните изменения 
и допълнения:
1. В ал. 1 се създава т. 3:
„3. се налага корекция на финансовата 
помощ във връзка с прилагане на разпо­
редбите на чл. 96 от Регламент на Съвета 
(ЕO) № 1198/2006 за Европейския фонд за 
рибарство.“
2. В ал. 2 думите „пред министъра на зе­
меделието и храните“ се заличават.
§ 16. В чл. 55, ал. 1 се правят следните 
изменения и допълнения:
1. В т. 4 се създават букви „г“ и „д“:
„г) информацията по букви „а“ – „в“ трябва 
да заема най-малко 25 % от табелата;
д) табелата следва да указва вида и наи­
менованието на проекта;“.
2. Създава се нова точка 5:
„5. за проекти, които надвишават левовата 
равностойност на 500 000 евро и включват 
дейности, свързани с инфраструктура и дей­
ности за СМР, да постави на видно място 
на обекта на извършване на инвестицията 
временна табела за периода на изпълнение 
на проекта, указваща, че проектът се осъ­
ществява с безвъзмездната финансова помощ 
по ОПРСР и ЕФР; в шестмесечен срок след 
окончателното изплащане на безвъзмездната 
финансова помощ бенефициентът е длъжен 
да замени временната табела с постоянна 
съгласно т. 4;“.
3. Досегашните т. 5 и 6 стават съответно 
т. 6 и 7.
§ 17. В чл. 59 се правят следните изменения 
и допълнения:
1. В ал. 1 след думите „срещу рисковете“ 
се добавя „съгласно приложение № 9“.
2. Алинея 5 се отменя.
§ 18. Създава се приложение № 9 към 
чл. 59, ал. 1:
„Приложение № 9
 към чл. 59, ал. 1
Покритие на застрахователни рискове
1. Пожар, мълния, експлозия, имплозия;
2. Сблъсък с летателни апарати и тела и/или 
падащи предмети от тях;
3. Буря, ураган;
4. Тежест и измокряне от естествено натрупване 
на сняг или лед;
5. Измокряне от забравени кранове или чешми 
или авария на водопроводни или отоплителни 
инсталации;
6. Наводнения от природни бедствия;
7. Свличане на земни маси;
8. Земетресения;
9. Кражби от всякакъв тип;
10. Транспортиране на застрахованото имуще­
ство със собствен автотранспорт.
“
Преходни и заключителни разпоредби
§ 19. Проектните предложения, по които 
се извършват проверки за допустимост и/или 
административни проверки от МИРГ или от 
ИАРА, се довършват по реда на тази наредба.
§ 20. Проектните предложения, по които 
са завършили административните проверки 
от МИРГ и от ИАРА и за които предстои да 
се вземе решение от колективния върховен 
орган на МИРГ за одобрение/отхвърляне на 
проектното предложение, се довършват по 
реда на досегашните чл. 36, ал. 2, т. 10 и 11.